Laluan Kajang

Laluan Kajang, sebelum dikenali sebagai MRT Laluan Sungai Buloh–Kajang , ialah laluan kereta api alihan laju kesembilan serta sistem kereta api automatik dan tanpa pemandu kedua di kawasan Lembah Klang, selepas Laluan Kelana Jaya. Ia merupakan sebahagian daripada Sistem Transit Bersepadu Lembah Klang, di mana laluan ini menjangkau dari Kwasa Damansara sehingga ke Kajang. Pada peta, gambar rajah dan papan tanda, laluan ini ditunjukkan dengan warna hijau berserta petunjuk bernombor .

Laluan ini merupakan salah satu daripada tiga laluan kereta api yang dirancang di bawah projek Transit Aliran Massa Lembah Klang (KVMRT) oleh syarikat MRT Corp. Fasa 1 projek bagi laluan pertama di antara Sungai Buloh sehingga Semantan telah memulakan perkhidmatannya pada 16 Disember 2016. Fasa 2 projek di antara Muzium Negara hingga Kajang telah dibuka pada 17 Julai 2017, sebagai perkhidmatan ulang-alik percuma oleh mantan Perdana Menteri Malaysia Dato' Seri Najib Tun Razak. Perkhidmatan sepenuhnya bagi laluan SBK di antara Sungai Buloh hingga Kajang bermula pada hari keesokkanya.

Latar belakang 

Laluan MRT Sungai Buloh–Kajang merupakan yang pertama daripada tiga batang laluan MRT Lembah Klang yang dibina dengan nilai kontrak dianggarkan MYR36 bilion.

Laluan bermula di Sungai Buloh di barat laut Kuala Lumpur, melalui Pusat Bandaraya Kuala Lumpur, dan tamat di Kajang di tenggara Kuala Lumpur. Laluan ini merupakan koridor untuk sekitar 1.2 juta orang.

Fasa 1 laluan MRT Sungai Buloh–Kajang dari Sungai Buloh ke Semantan mula beroperasi pada 16 Disember 2016 sementara Fasa 2 dari Semantan ke Kajang dimulakan pada 17 Julai 2017.

Diumumkan pada 2006, pada mulanya dirancangkan sebagai LRT sepanjang 43 km untuk menghubungkan kawasan Damansara yang padat penduduk di barat laut dengan Cheras di tenggara melalui daerah perniagaan pusat Kuala Lumpur. Kemudian kerajaan memutuskan untuk melanjutkan jajaran di kedua-dua hujung ke Sungai Buloh dan Kajang, menambah 8 km menjadi jumlah 51 km. Selain itu, laluan ini ditukarkan kepada sistem MRT dengan tren berkapasiti tinggi.

Laluan ini dikendalikan sebagai anak syarikat Prasarana Malaysia Berhad, Rapid Rail, yang sudah pun mengendalikan Laluan Ampang, Laluan Kelana Jaya dan KL Monorail.

Senarai stesen
Secara keseluruhannya, terdapat 34 buah stesen bagi laluan Sungai Buloh–Kajang di mana tiga daripadanya merupakan stesen simpanan.

Catatan

Rujukan

Pautan luar 
 Suruhanjaya Pengangkutan Awam Darat 
 Syarikat Prasarana Negara Berhad 
 RapidKL 
 Projek Transit Alihan Laju Lembah Klang (KVMRT)
 Mass Rapid Transit Corporation Sdn Bhd

Lembah Klang
Laluan kereta api di Malaysia